CELEX: 22008D0029
Language: el
Date: 2008-03-14 00:00:00
Title: Απόφαση της Μεικτής Επιτροπής του ΕΟΧ αριθ. 29/2008, της 14ης Μαρτίου 2008 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

10.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 182/21
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 29/2008
   της 14ης Μαρτίου 2008
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 13/2008 της 1ης Φεβρουαρίου 2008 (1).
            
         
               (2)
            
            
               Η οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (αναδιατύπωση) (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2006/126/EΚ καταργεί την οδηγία 91/439/ΕΟΚ του Συμβουλίου (3), που είναι ενσωματωμένη στη συμφωνία, από τις 19 Ιανουαρίου 2013, εκτός από το άρθρο 2 παράγραφος 4 που καταργείται από τις 19 Ιανουαρίου 2007.
            
         
               (4)
            
            
               Επομένως, η οδηγία 91/439/ΕΟΚ πρέπει να διαγραφεί από τη συμφωνία από τις 19 Ιανουαρίου 2013,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1.
            
            
               Το ακόλουθο σημείο παρεμβάλλεται μετά το σημείο 24ε [κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου]:
               
                           «24στ.
                        
                        
                           
                              32006 L 0126: Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (αναδιατύπωση) (ΕΕ L 403 της 30.12.2006, σ. 18).
                        
                     Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
               
                           α)
                        
                        
                           Στο άρθρο 1 παράγραφος 1, η δεύτερη φράση αντικαθίσταται από το ακόλουθο κείμενο:
                           “Οι άδειες οδήγησης των κρατών ΕΖΕΣ περιέχουν το διακριτικό σήμα του κράτους που εκδίδει την άδεια. Τα διακριτικά σήματα είναι αντίστοιχα τα εξής: IS (Ισλανδία), FL (Λιχτενστάιν), N (Νορβηγία).”
                        
                     
                           β)
                        
                        
                           Σε περίπτωση προσχώρησης νέων κρατών μελών στον ΕΟΧ, το Λιχτενστάιν διαθέτει μεταβατική περίοδο πέντε ετών πριν εφαρμοστούν οι υποχρεώσεις του άρθρου 1 παράγραφος 1 σε σχέση με το παράρτημα Ι σημείο 3 στοιχείο ε).
                        
                     
                           γ)
                        
                        
                           Στο σημείο 3 στοιχείο γ) του παραρτήματος Ι, η πρώτη φράση, σχετικά με τη σελίδα 1 της άδειας, αντικαθίσταται από το ακόλουθο κείμενο:
                           “το διακριτικό σήμα του κράτους ΕΖΕΣ που εκδίδει την άδεια, περιβαλλόμενο από την έλλειψη που αναφέρεται στο άρθρο 37 της σύμβασης των Η.Ε. για την οδική κυκλοφορία, της 8ης Νοεμβρίου 1968 (με το ίδιο φόντο με την άδεια οδήγησης)· τα διακριτικά σήματα είναι τα ακόλουθα:”
                        
                     
                           δ)
                        
                        
                           Στο σημείο 3 στοιχείο γ) του παραρτήματος Ι, σχετικά με τη σελίδα 1 της άδειας, προστίθενται τα ακόλουθα:
                           “IS: Ισλανδία
                           FL: Λιχτενστάιν
                           N: Νορβηγία·”
                        
                     
                           ε)
                        
                        
                           Στο σημείο 3 του παραρτήματος Ι, οι λέξεις “υπόδειγμα Ευρωπαϊκών Κοινοτήτων” που αναφέρονται στο στοιχείο ε), σχετικά με τη σελίδα 1 της άδειας, αντικαθίστανται από τις λέξεις “υπόδειγμα ΕΟΧ”.
                        
                     
                           στ)
                        
                        
                           Στο σημείο 3 στοιχείο ε) του παραρτήματος Ι, σχετικά με τη σελίδα 1 της άδειας, προστίθεται το ακόλουθο κείμενο:
                           “Ökuskírteini
                           Førerkort/Førarkort·”
                        
                     
                           ζ)
                        
                        
                           Το σημείο 3 στοιχείο στ) του παραρτήματος Ι, σχετικά με τη σελίδα 1 της άδειας, δεν ισχύει.
                        
                     
                           η)
                        
                        
                           Στο σημείο 3 στοιχείο β) του παραρτήματος Ι, σχετικά με τη σελίδα 2 της άδειας, προστίθενται οι λέξεις “ή ισλανδική ή νορβηγική” μετά τη λέξη “σουηδική”.»
                        
                     
         
               2.
            
            
               Στο σημείο 24α (οδηγία 91/439/ΕΟΚ του Συμβουλίου) προστίθεται η ακόλουθη περίπτωση:
               
                           «—
                        
                        
                           
                              32006 L 0126: Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006 (αναδιατύπωση) (ΕΕ L 403 της 30.12.2006, σ. 18).»
                        
                     
         
               3.
            
            
               Το κείμενο του σημείου 24α (οδηγία 91/439/ΕΟΚ του Συμβουλίου) διαγράφεται με ισχύ από τις 19 Ιανουαρίου 2013.
            
         Άρθρο 2
   Τα κείμενα της οδηγίας 2006/126/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 15 Μαρτίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 14 Μαρτίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 154 της 12.6.2008, σ. 27.
   
      (2)  ΕΕ L 403 της 30.12.2006, σ. 18.
   
      (3)  ΕΕ L 237 της 24.8.1991, σ. 1.
   
      (4)  Αναφέρονται συνταγματικές απαιτήσεις.